Here is a page extracted from Wikipedia that may contain CSS, HTML, and a lot of unformatted text.

Title: Chuegos Olimpicos
Content: Os Chuegos Olimpicos son un escaicimiento esportivo internacional celebrato mientres os zaguers quince días d'un periodo de cuatre anyos dito Olimpiada.

Encetatos orichinalment en l'antiga Grecia fuoron recuperatos por o barón de Coubertin en zaguerías d'o sieglo XIX. Os primers chuegos d'a era muderna s'organizoron en Atenas en 1896. Actualment se celebran os Chuegos Olimpicos de verano cada cuatre anyos en os anyos multiples de cuatre, y os Chuegos Olimpicos d'hibierno tamién cada cuatre anyos, en os atros anyos parelos no múltiples de cuatre. Os primers Chuegos Olimpicos d'hibierno se facioron en Chamonix (Francia) en 1924.

Nomás bi habió interrupcions en a organizació d'os Chuegos cuan istos coincidioron con gran guerras, por a  I Guerra Mundial no se podioron organizar os Chuegos de Berlín 1916, os de Tokio 1940, por a guerra chino-chaponesa, y se substituyoron Helsinki 1940 que tampoco podioron fer-se por a  II Guerra Mundial, istas mesmas guerras tamién impidioron fer os Chuegos Olimpicos d'hibierno de 1940.

Dende l'anyo 1960 tamién bi ha uns Chuegos Paraolimpicos, ta os atletas con bel disminución fisica o psiquica, y dende 1976 uns Chuegos Paraolimpicos d'Hibierno ta que istos mismos atletas partecipen en esportes d'hibierno.

Chuegos Olimpicos de l'antigüidat 
Os Chuegos Olimpicos de l'Antigüidat (en griego antigo: Ὀλυμπιακοὶ Ἀγώνες), ditos d'ista forma por fer-se aman d'o santuario de Zeus en a antiga ciudat de Olimpia, estioron una serie de competicions atleticas en as que partecipaban ciudadans d'as ciudaz-estato griegas.

En Olimpia se i celebroron 293 edicions d'os Chuegos Olimpicos de l'Antigüidat, dica que l'emperador romano Teodosio los abolió en l'anyo 393 dC por considerar-los un acto relichioso pagán (ye dicir, no cristiano).

Chuegos Olimpicos d'a era muderna

Se veiga tamién 
 Aniellos Olimpicos.
 Mascotas d'os Chuegos Olimpicos.

Vinclos externos 

  Pachina web oficial d'o Comité Olimpico Internacional (COI)
  Pachina web d'o Comité Olimpico Espanyol (COE)
  Asociación d'Esportes Olimpicos (ADO)

Chuegos Olimpicos